armvectores/hy_wikipedia_2023 huggingface dataset:
Սուրբ Հովհաննես եկեղեցի (Լեռնապատ)

Սուրբ Հովհաննես եկեղեցի  , միջնադարյան բազիլիկ եկեղեցի։ Այն գտնվում է Լոռու մարզի  Լեռնապատ համայնքում։


== Պատմություն ==
Եկեղեցին  կառուցվել է  միջին դարերում և վերակառուցվել՝ 1868 թվականին։ 1869 թվականին Եկեղեցում ծառայություն են մատուցել քահանաներ Գարեգին Տեր-Գրիգորյանը և Տեր Հովսեփը։ Կառուցվել է եկեղեցուն կից ակումբ, գրադարան, գործել է  ծխական դպրոց։ Այն ունեցել է մեծ գմբեթ, սակայն ԽՍՀՄ-ի տարիներին գմբեթը իջեցվել է։ Ըստ գյուղացիների պատմածի՝  գմբեթը քանդող 4 գյուղացիները կուրացել են և դժբախտ վախճան են ունեցել։ Հետագայում եկեղեցին վերածվել է պահեստի։  Եկեղեցու տարածքում եղել է հնամենի գերեզմանոց, որտեղ իրենց վերջին հանգրվանն են գտել եկեղեցու անվանի սպասավորները։  1988 թվականի ավերիչ երկրաշարժի հետևանքով հնամյա եկեղեցու պատերը խարխլվել են, այն այժմ գտնվում է վթարային վիճակում։ Եկեղեցու բակում տեղադրված է խաչքար՝ նվիրված 1918 թվականի մայիսին թուրք հրոսակների դեմ քաջաբար կռված հաջիղարացիների (լեռնապատցիների) հիշատակին։


== Կառուցվածք ==
Եկեղեցին կառուցված է մոխրագույն քարից և պատերի վրա կան փոքր  կորաձև պատուհաններ։ Այն բազիլիկ ոճի է, կառուցվածքը ուղղանկյուն խաչաձև,  որի դուռը գտնվում է  արևելյան կողմում։ Եկեղեցին ունի երկու մուտք՝ արևելյան և հյուսիսային։ Գլխավոր խորանի երկու կողմերում տեղադրված են ավանդատներ, պահպանվում է մկրտության ավազանը։


== Պատկերասրահ ==

		
		
		
		


== Տես նաև ==
Լեռնապատի պատմության և մշակույթի անշարժ հուշարձանների ցանկ (Լոռու մարզ)


== Ծանոթագրություններ ==


== Արտաքին հղումներ ==
Լոռու մարզի հուշարձանների ցանկը։ Տես՝ « 41 Լեռնապատ գյուղ, 4․1»
Մանան (անձնանուն, իգական)

Անվան այլ կիրառումների համար տե՛ս՝ Մանան (այլ կիրառումներ)Մանան, հայկական իգական անուն։ Մանանա անվան կրճատ տարբերակն է։


== Գործածություններ ==
Մանան, քույր Թորոս քահանայի, ով 1373 թվականին Ամիթում ընդօրինակեց Ավետարանը։
Մանան, հիշատակված է 1502 թվականին։


== Ծանոթագրություններ ==
Մոսամեդիս

Մոսամեդիս (պորտ.՝ Mossâmedes), համայնք Բրազիլիայում՝ Գոյաս նահանգի կազմում։ Գտնվում է Գոյաս նահանգի հարավային մարզում։ Մտնում է Անիկունսի գավառի կազմի մեջ։ Բնակչությունը կազմում է 5 802 մարդ՝ 2006 թվականի տվյալներով։ Գրավում է 684,451 կմ2 տարածք։ Բնակչության խտությունը՝ 7,2 մարդ/կմ²։


== Վիճակագրություն ==
Համախառն ներքին արդյունքը 2003 թվականի դրությամբ կազմում է 29 784 988,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով 2003 թվականի դրությամբ, կազմում է 5 602,90 ռեալ (տվյալները՝ Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը 2000 թվականի դրությամբ կազմում է 0,750 (տվյալները՝ ՄԱԿ-ի զարգացման ծրագրի)
Կանայ (գետ)

Կանայ (ռուս.՝ Канай), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Բոլ ձախ ափով՝ 50 կմ հեռավորության վրա։ Գետի երկարությունը 13 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Օբ գետն է, Բարնաուլ քաղաքից մինչև Նավարասիսկի հէկը։ Գետի գետային ավազանը Չումիշ գետն է՝ մինչև Տոմի։ Ինչպես նաև գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։
Տվյալներն ըստ ջրային ռեսուրսների ֆեդերատիվ տեսչության
Ջրային օբյեկտի, պետական ջրային գրանցման կոդը - 13010100312115100006459
Հիդրոլոգիական ուսումնասիրությունների կոդը - 115100645
Ավազանի կոդը - 13.01.01.003
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Բյուլա Բոնդի

Բյուլա Բոնդի (անգլ.՝ Beulah Bondi, մայիսի 3, 1888(1888-05-03) կամ մայիսի 3, 1889(1889-05-03), Վալպարաիսո, Ինդիանա, ԱՄՆ - հունվարի 11, 1981(1981-01-11), Հոլիվուդ, ԱՄՆ), ամերիկացի դերասանուհի։


== Կենսագրություն և կարիերա ==
Բյուլա Բոնդին ծնվել է 1889 թ., ԱՄՆ-ի Ինդիանա նահանգի Վալպարաիսո քաղաքում՝ Ադոլֆա Բլոնդիի և Էվա Մերբլի ընտանիքում։ Դերասանական կարիերան նա սկսել է մանուկ հասակից՝ արդեն 7 տարեկանում մասնակցելով իր հարազատ քաղաքի օպերային թատրոնում բեմադրված «Փոքրիկ լորդ Ֆաունտելրոյ» ներկայացմանը։ 1918 թ. ավարտել է Վալպարաիոսի համալսարանը՝ ստանալով բակալավրի որակավորում բանախոսական արվեստի մասնագիտությամբ։
Կինոյում նորամուտը կայացել է 1931 թ. «Փողոցային տեսարան» ֆիլմում։ 1936 թ. Բյուլա Բոնդին դարձավ մեկն այն հինգ դերասանուհիներից, ովքեր ներկայացվեցին Օսկարի երկրորդ պլանի լավագույն դերասանուհի նոր ստեղծված անվանակարգում՝ «Թեթև վարքի տեր հիանալի կինը» ֆիլմի համար։ 2 տարի հետո մեկ անգամ ևս ներկայացվում է Օսկարի նույն անվանակարգում «Մարդկայի սրտերի համար» ֆիլմում խաղացած դերի համար։
Կինոյում հաճախ է մարմնավորել գլխավոր հերոսների մայրերին։ Այսպես օրինակ դերասան Ջեյմս Ստյուարտի մոր դերը նա խաղացել է հետևյալ 4 ֆիլմերում՝ «Այս հրաշալի կյանքը», «Միստեր Սմիթը գնում է Վաշինգտոն», «Մարդկային սրտերի համար» և «Լեդիի կենդանացումը»։
Վերջին դերը մեծ էկրանին Մարտի Կորին Ուոլտոնի դերն էր «Ուոլտոնները» հեռուստատեսային սերիալում, որտեղ նա խաղացել է երկու դրվագներում՝ 1974 և 1976 թթ.։ Իսկ 1977 թ. այդ դերի համար ստացել է «Էմմի» մրցանակ, որպես դրամատիկ սերիալի լավագույն հրավիրված դերասանուհի։
Չնայած նրան, որ ֆիլմերում նա հաճախ է կերտել մոր դերեր, իրական կյանքում երբեք ամուսնացած չի եղել և երեխաներ չի ունեցել։ Մահացել է 91 տարեկանում՝ թոքերի հիվանդությունից, որի պատճառ էր հանդիսացել իր կատվի վրա ընկնելը։
Կինեմատոգրաֆիայում ունեցած ավանդի համար Բյուլա Բոնդին Հոլիվուդյան փառքի ծառուղում արժանացել է աստղի։


== Ֆիլմագրություն ==
Ընդհանուր թվով խաղացել է մոտ 80 գեղարվեստական և հեռուստատեսային ֆիլմերում։ Առավել նշանավոր ֆիլմերն են.


== Ծանոթագրություններ ==


== Արտաքին հղումներ ==
Internet Movie Database կայքում(չաշխատող հղում)
ԿինոՊոիսկ կայքում
Internet Broadway Database կայքում
Հոդ (այլ կիրառումներ)

Հոդ, կարող է վերաբերել՝

Հոդ - երկու կամ ավելի ոսկորների շփման վայրը
Հոդ - սպասարկու բառ կամ մասնիկ, որը դրվելով գոյականի վրա, արտահայտում է որոշյալի կամ անորոշի, սեռի, թվի, հոլովի և մի շարք այլ քերականական կարգեր
Անդրեևկա (գյուղ, Բիրսկի շրջան)

Անվան այլ կիրառումների համար տե՛ս՝ ԱնդրեևկաԱնդրեևկա (ռուս.՝ Андреевка, բաշկիրերեն՝ Андреевка), գյուղ Ռուսաստանի Բաշկորտոստան հանրապետության Բիրսկի շրջանի կազմում։
Բնակչությունը 2009 թվականին գրանցված տվյալներով կազմում էր 1 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կոիմուլա

Կոիմուլա (էստ․՝ Koimula), գյուղ Էստոնիայի Յիգևամաա նահանգի Տոռմա շրջանում։
2011 թվականի տվյալներով գյուղում բնակվում էր 38 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Սարիկլու

Սարիկլու, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Գարիկ Մաշկարյան

Գարիկ Մաշկարյան (մայիսի 28, 1966, Երևան, ՀԽՍՀ), հայ ռեժիսոր, սցենարիստ։


== Կենսագրություն ==
Գարիկ Մաշկարյանը ծնվել է 1966 թվականի մայիսի 28-ին Երևանում։ 1983-1990 թվականներին սովորել է Երևանի պոլիտեխնիկական ինստիտուտում, իսկ 1989-1991 թվականներին՝ Երևանի կամերային թատրոնում։ 1975-1982 թվականներին հաճախել է նաև դաշնամուրի դասերի։


== Ֆիլմագրություն ==


=== Ռեժիսոր ===


=== Սցենարիստ ===


== Ծանոթագրություններ ==
Լիվոռնոյի հայկական տպագրություն

Լիվոռնոյի Հայկական Տպագրություն, 1639 թվականին Նոր Ջուղայի Ամենափոքր կից վանքի վանահայր Խաչատուր Կեսարացին, տեղի նորահաստատ տպարանը կատարելագործելու նպատակով, Հովհաննես Զուղայեցուն (Քթռշենց) ուղարկում է Եվրոպա՝ տպագրության արվեստի մեջ հմտանալու և տպագրական հարմարանքներ ձեռք բերելու։ Նա ուղևորվում է Վենետիկ, ապա Հռոմ, որտեղ պատրաստել է տալիս հայերեն տառեր, տեղափոխում Լիվոռնո և տեղի հայ վաճառականների աջակցությամբ, իտալական մի տպարանում, 1644 թվականին լույս ընծայում մեկ սաղմոսարան։ 1670 թվականին Լիվոռնոյում Ոսկան Երևանցին իր սեփական տպարանում հրատարակում է երկու գիրք՝ «Վարդապետութիյուն քրիստոնէական» և «Պարտեզ հոգևոր»։ Դրանից հետո այդ քաղաքում հայերեն գիրք չի տպագրվել։ Այն կարծիքը, թե իբր 1690—1710 թվականներին Լիվոռնոյում հայկ. տպարան է գործել, թյուրիմացության հետևանք է։
Հաջի-Աքբար

Հաջի-Աքբար, գյուղ Արևմտյան Հայաստանում, Կիլիկիայի Ուրֆայի նահանգում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականին Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Սև արծիվ (խորհրդանշան)

Անվան այլ կիրառումների համար տե՛ս՝ Սև արծիվ (այլ կիրառումներ)Սև արծիվ (բասկ.՝ Arrano Beltza), հին բասկյան և նավառայան խորհրդանշան, որը պատկերվում է դեղին ֆոնի վրա։ Այժմ դեղին ֆոնին սև արծիվի խորհրդանշանը օգտագործում են բասկ ազգայնականները որպես Բասկերի Երկրի՝ Euskal Herria-ի խորհրդանշան։


== Պատմություն ==
Ի սկզբանե Սև արծիվը Նավառայի թագավոր Սանչո Է-ի կնիքն էր, սակայն հետագայում այն սկսեցին վերագրել Նավառայի Սանչո Գ թագավորին, ով իր իշխանությունը տարածեց Արագոնում և Կաստիլիայում, ընդգրկելով բասկյան մշակույթի և լեզվի տարածման բոլոր հողերը։ Բասկ ազգայնականների կարծիքով, Սանչո Գ-ի թագավորումը իրենից բոլոր բասկախոս հողերի միավորման նախադեպ է։ Իսպանացիների կարծիքով, Սանչո Գ-ի իշխումը միասնական Իսպանիայի ստեղծման առաջին փորձերից մեկն է։


== Օգտագործումը բասկ ազգայնականների կողմից ==
Սև արծիվը հիմնականում օգտագործվում աբերցալեների (en)՝ հայրենասերների (հիմնականում՝ ձախ ազգայնականների) կողմից, որոնք այն համարում են Բասկոնիայի հնագույն խորհրդանիշ, սակայն երբեմն Սև արծիվը օգտագործում են ինչպես ձախ, այդպես էլ աջ ազգայնականները։


== Սև արծիվը զանգվածային մշակույթում ==
«Arrano Beltza» (Սև արծիվ) է կոչվում է Միքել Լաբոայի երգերից մեկը։ Հետագայում այն վերաերգվել է Negu Gorriak ռոք-խմբի կողմից։


== Տես նաև ==
Բասկյան ազգայնականություն


== Ծանոթագրություններ ==
Ստոլբովայա (այլ կիրառումներ)

Ստոլբովայա, կարող է վերաբերել՝

Ստոլբովայա - գետ Ռուսաստանում, Սուլայի վտակը
Ստոլբովայա - գետ Ռուսաստանում, թափվում է Կրոնոցկի ծոց
Ստոլբովայա - գետ Ռուսաստանում, թափվում է Օզյորնայա ծոց
Ստոլբովայա - քաղաքատիպ ավան Ռուսաստանի Մոսկվայի մարզի Չեխովսկի շրջանի կազմում
Samsung Galaxy J5

Samsung Galaxy J5, Samsung Galaxy J5-Android, սմարթֆոնը արտադրել է Samsung Electronic ընկերությունը, այն ներկայացվել է 2015 թվականին։


== Սարքավորումներ ==
Սմարթֆոնն աշխատում է Qualcomm Snapdragon պրոցեսրով, ունի 1,2ghz հզորություն, 1,5 RAM, ներքին հիշողությունը 8GB, մարտկոցի հզորությունը 2600 միլիամպեր ժամ։ Samsung Galaxy J5 սահմանվել է 5 դյույմանոց HD SuperAmoled էկրան։ Սմարթֆոնի հետևի կափարիչը պլաստիկ է։


== Ֆոտոխցիկ ==
Samsung Galaxy J5 սմարթֆոնի դիմացի տեսախցիկը 5 մեգապիքսել է իսկ հետևի տեսախցիկը 13 մեգապիքսել։


== Ծրագրային ապահովում ==
Այս հեռախոսի Android 5.1.1 է, թարմացնելիս մինչև Android 6.0.1։
Մինչև  Android 6.0.1 թարմացման ամսաթվերը։


== Ծանոթագրություններ ==


== Արտաքին հղումներ ==
[1]
Էդուարդ Նապրավնիկ

Էդուարդ Ֆրանցևիչ Նապրավնիկ, (օգոստոսի 24, 1839(1839-08-24)[…], Býšť - նոյեմբերի 23, 1916(1916-11-23) կամ նոյեմբերի 10, 1916(1916-11-10), Պետրոգրադ, Ռուսական կայսրություն), դիրիժոր, կոմպոզիտոր, երաժշտական գործիչ։ Ազգությամբ չեխ։ 1861 թվականից բնակվել է Սանկտ Պետերբուրգում, աշխատել իշխան Ն․ Ցուսուպովի նվագախմբում որպես կապելմայստեր, 1863 թվականից՝ Մարիինյան թատրոնի կապելմայստերի օգնական, 1867 թվականից՝ երկրորդ, 1869 թվականից՝ առաջին կապելմայստեր՝ կես դար ղեկավարելով ռուս, խոշորագույն օպերային թատրոնը։ Նապրավնիկը բարձր վարպետության է հասցրել թատրոնի կատարողական մակարդակը, բեմադրել բազմաթիվ ներկայացումներ։ Հանդես է եկել նաև որպես սիմֆոնիկ նվագախմբի դիրիժոր։ Սակավ նշանակալից է Նապրավնիկի կոմպոզիտորական գործունեությունը (գրել է օպերաներ, նվագախմբային երկեր, խմբերգեր, կամերային գործիքային անսամբլներ, դաշ նամուրային պիեսներ, ռոմանսներ և այլն)։ Ժամանակակից թատրոնների խաղացանկում պահպանվել է միայն «Դուբրովսկի» օպերան (ըստ Ալեքսանդր Պուշկինի, 1895)։


== Ծանոթագրություններ ==


== Գրականություն ==
Направник Э․ Փ․, Автобиогра фические, творческие материалы, документы, письма, вступ․ ст․ Л․ М․ Кутателадзе, Л․, 1959․
Գյոլ Զիարաթ

Գյոլ Զիարաթ, լեռ Հայաստանում, Արագածի հարավային լանջին։


== Ծանոթագրություններ ==
Երկընտրելի պարտավորություններ

Երկընտրելի պարտավորություններ, պարտավորություն քաղաքացիական իրավունքում։ Երկընտրելի պարտավորությունների համաձայն պարտապանը պետք է կատարի պայմանագրի պայմաններից մեկը կամ մի քանիսը (օրինակ, պետությունը պարտավորվում էն վիճակախաղի տոմսը ներկայացնողին վճարել դրամ կամ պայմաններով նախատեսված գույք)։ Պարտավորությունն ընտրելու իրավունքը, եթե օրենքում կամ պայմանագրում այլ բան չի հիշատակվում, պարտապանինն է։
Պիրվելի Գուրձեմի

Պիրվելի Գուրձեմի (վրաց.՝ პირველი გურძემი), գյուղ Վրաստանում։ Գտնվում է Սամեգրելո-Զեմո Սվանեթ մարզի Մարտվիլի շրջան‎‎‎ում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 475 մարդ։


== Ծանոթագրություններ ==
Քալտենտալ

Ենգեն (գերմ.՝ Kaltental), կոմունա Գերմանիայի Բավարիա երկրամասում։
Ենթարկվում է Շվաբիա վարչական շրջանին։ Գտնվում է Արևելյան Ալգոյ շրջանի կազմում։ Բնակչությունը կազմում է 1609 մարդ (ըստ 2010 թվականի դեկտեմբերի 31-ի)։ Տարածքը կազմում է 22,14 կմ²։ Պաշտոնական կոդ՝ 09 7 77 141։


== Ծանոթագրություններ ==


== Արտաքին հղումներ ==
Պաշտոնական կայք
Հաշվապահ

Հաշվապահ, հաշվապահական հաշվառման մասնագետ, հաշվապահության համակարգի աշխատակից՝ ըստ գործող օրենսդրության։ «Հաշվապահ» տերմինն ի հայտ է եկել միջնադարի վերջում։ Առաջին «հաշվապահը» եղել է Քրիստոֆեր Շտեհերը, որին 1498 թվականին նշանակել է Սրբազան Հռոմեական կայսրության կայսր Մաքսիմիլիան I-ը։


== Պատմություն ==
Պատմաբանները միանշանակ ապացույցներ չունեն այն մասին, թե երբ է հայտնվել հաշվապահությունը, երբ են մարդիկ սկսել մասնագիտորեն զբաղվել գործունեության այս ոլորտով։ Ըստ միջնադարյան վարկածի՝ հաշվապահությունը Հյուսիսային Իտալիայում հայտնվել է 13-րդ դարի վերջի, 14-րդ դարի սկզբի ժամանակահատվածում։ Մյուսները կարծում են, որ հաշվապահությունը ի հայտ է եկել դեռևս Հին Հռոմի ժամանակ։ Հյուսիսային Իտալիայի առևտրաբանկային ընկերություններում իրականացվել է մուտքի կրկնակի գրանցում։ Ենթադրվում է, որ առաջին հաշվապահները եղել են միջնադարյան առևտրականները, որոնք «պատահաբար» հայտնաբերել են հաշվապահություն։ Ջենովայի առևտրականներն առաջինն էին, որ կատարել են կրկնակի գրանցում։ Մեկ այլ վարկած կա, ըստ որ հաշվապահությունը առաջ է եկել Ջենովայում, Վենետիկում, Ֆլորենցիայում 1250 թվականից 1350 թվականների միջակայքում։


== Պրոֆեսիոնալ հաշվապահ ==
Պրոֆեսիոնալ հաշվապահ. այն Հաշվապահների միջազգային ասոցիացիայի պաշտոնական տերմինն է։ Միջազգային կազմակերպության կողմից ընդունված ստանդարտների համաձայն` «պրոֆեսիոնալ հաշվապահներին» են վերաբերում հետևյալ մասնագիտությունները՝ գլխավոր հաշվապահ, աուդիտոր, ֆինանսական տնօրեն և հարկային խորհրդատու։


=== Հաշվետարություն ===
Հաշվապահական հաշվառման ավտոմատացման բացակայության ժամանակ ձեռնարկություններում հաշվետարների մեջ զգալի շերտ կար. աշխատակիցներ, որոնք համատեղում էին մեկ կամ խստորեն սահմանափակված մի քանի հաշիվների վերաբերյալ տվյալներ, և բնութագրական էր այն, որ նրանցից յուրաքանչյուրի կողմից առանձին կրկնակի գրանցման մեխանիզմ չէր գործում, հաշիվների համապատասխանություն չէր իրականացվում, ինչը հաճախ գլխավոր հաշվապահի կամ նրա տեղակալի կողմից հետագա հաշվեկշռում հանգեցնում էր սխալների։


== Տարբեր մշակույթներում ==


=== Ինկեր ===
Տաուանտինսույուի հաշվետարները՝ կիպուկամայոկները (կեչուա՝ khipu kamayuq՝ «կիպու գրով աշխատող գործավար» կամ «նա, ում հանձնարարված է կիպու), ստեղծել ու վերծանել են հանգույցներ կիպուի մեջ։ Կիպուն առաջին անգամ օգտագործվել է մարդկության պատմության մեջ` հաշվապահական հաշվառման այնպիսի մեթոդ կիրառելու համար, ինչպիսին է կրկնակի գրանցումը։


== Տես նաև ==
Հաշվապահական հաշվառում
Հաշվապահություն


== Ծանոթագրություններ ==
Մատյուխի (գյուղ, Սիտկովսկոե գյուղական բնակավայր)

Անվան այլ կիրառումների համար տե՛ս՝ ՄատյուխիՄատյուխի (ռուս.՝ Матюхи), գյուղ Ռուսաստանի Սմոլենսկի մարզի Վելիժսկի շրջանի կազմում։
Բնակչությունը 2007 թվականին գրանցված տվյալներով կազմում էր 3 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Արտակ Ալեքսանյան (այլ կիրառումներ)

Արտակ Ալեքսանյան, կարող է վերաբերել՝

Արտակ Ալեքսանյան, հայ լրագրող և հաղորդավար
Արտակ Ալեքսանյան, ռուս և հայ ֆուտբոլիստ, կիսապաշտպան
Հալիչի շրջան (Իվանո-Ֆրանկովսկի մարզ)

Հալիչի շրջան (ուկրաիներեն՝ Галицький район), շրջան Ուկրաինայի Իվանո-Ֆրանկովսկի մարզում։
Ստեղծվել է 1939 թվականին։ Վարչական կենտրոնը՝ Հալիչ։


== Աշխարհագրություն ==
Շրջանի տարածքի մակերեսը կազմում է 723 կմ²։


== Բնակչություն ==
2013 թվականի մարդահամարի արդյունքներով շրջանում բնակվում էր 61105 մարդ։ Բնակչության խտությունը կազմում էր 84,52 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Պետական վիճակագրական ծառայության կայքը (ուկր.)
Մունչա-Ելգա

Մունչա-Ելգա (ռուս.՝ Мунча-Елга, բաշկիրերեն՝ Мунсайылға), գյուղ Ռուսաստանի Բաշկորտոստան հանրապետության Բակալինսկի շրջանի կազմում։
Բնակչությունը 2009 թվականին գրանցված տվյալներով կազմում էր 33 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բաբկա (նպարեղեն)

Անվան այլ կիրառումների համար տե՛ս՝ Բաբկա (այլ կիրառումներ)Բաբկա, նպարեղեն, որը պատրաստվում է առանց խմորչի, օգտագործելով սոդայի, ամոնիումի փխրեցուցիչներ կամ առանց արհեստական փխրեցուցիչների, բայց ոչ մեծ քանակի ալյուրով կամ առանց ալյուրի, հացով կամ փշրանքներով։
19-րդ դարի կեսին Ռուսաստանում տատիկները սկսեցին պատրաստել բաբկաներ սոդայով և թխել ոչ թե ռուսական վառարանում, այլ ջեռոցում։ Արդյունքում փոխվեց նպարեղենի համը, ձևը և փոքրացավ չափսը։ Այն դարձավ լայն և տափակ։ Սկզբում, ֆորմայի պահպանման համար, սկսեցին օգտագործել որոշակի մետալիկ ֆորմաներ, իսկ դրանից հետո, բաբկաները սկսեցին պատրաստվել առանց սոդայի՝ մեծացնելով սերուցքի մասնաբաժինը։
Սովորաբար բաբկաներ թխում են ճաշից կես ժամ առաջ և մատուցում են կաթի սերուցքով կամ մուրաբայով։


== Տես նաև ==
Գուգելհուպֆ
Ռոմային գուգելհուպֆ
Լեպյոշկա


== Ծանոթագրություններ ==


== Արտաքին հղումներ ==
Бабка // Խոհարարական բառարան
Կրակոցի իրավունք

«Կրակոցի իրավունք» (ռուս.՝ «Право на выстрел»), 1981 թվականի խորհրդային գեղարվեստական ֆիլմ։


== Սյուժե ==
«024» սահմանապահ պահակախումբը, որի հրամանատարն է կապիտան-լեյտենանտ Ալեքսեյ Նիկիտինը, խորհրդային տարածքային ջրերում հայտնաբերում է օտարերկրյա ձկնորսական նավերի ոչ իրավաչափ գործողությունները։ Մեկ նավ ձերբակալվել և ուղեկցվել է խորհրդային նավահանգիստ։ Նրա թիմի և խորհրդային քննիչների միջև սկսվում է իրավական և քաղաքական խաղ։ Խորհրդային կողմն ապացուցում է խորհրդային և միջազգային օրենսդրության կանխամտածված խախտման փաստերը, օտարերկրյա նավի թիմի անդամներն իրենց արդարացում են բարդ հանգամանքներով և սպառնում են միջազգային սկանդալով իրենց ձերբակալման համար։ Քննիչները նշում են «ձկնորսների» ցուցմունքներում մի շարք ոչ մեծ, բայց անբացատրելի հակասություններ, որոնք կարող են հեշտությամբ բացատրվել, եթե ենթադրվի, որ ձերբակալված նավը նպատակաուղղված մասնակցում Է հետախուզական գործողությանը։ Հաստատվել է ծովախեցգետնի անօրինական որսի փաստը և հավաքվում են փաստեր՝ լրտեսության մեջ ներգրավվածության վերաբերյալ, որը նշվում է որպես օտարերկրյա նավը՝ խորհրդային սահմանը հատելու իրական պատճառ։ Միևնույն ժամանակ, «024»-ի փորձառու հրամանատարը, բացահայտելով հակառակորդի ծրագրերը, սկսում է հետապնդել ձկնորսական SF-087 «KIOSI» հետախուզական նավը, որը լրտեսական ակցիայի հիմնական մասնակիցն է։ Այս նավի նավապետը, բազմակի սահմանային միջադեպերի պատճառով, Նիկիտինի վաղեմի ծանոթն է։


== Դերերում ==
Վլադիմիր Իվաշով – կապիտան-լեյտենանտ Ալեքսեյ Նիլիչ Նիկիտին, սահմանապահ նավի հրամանատար
Տալգատ Նիգմատուլին – Սինդո, «Կոմպոզիտոր», «Կիյոսի» նավի նավապետ (հնչյունավորել Է Նիկոլայ Երեմյոնկո կրտսերը)
Ալեքսանդր Մարտինով – սահմանապահ նավի հրամանատարի ավագ օգնական ավագ լեյտենանտ Եվգենի Բորիսովիչ Կրիմով
Ռեգինա Ռազումա – քննիչ, ավագ լեյտենանտ
Ստանիսլավ Կորենև – սահմանապահ ծառայության պետ, 1-ին կարգի կապիտան
Վիկտոր Լորենց – Չիֆ, շեֆ (հնչյունավորել է Ալեքսեյ Սաֆոնովը)
Բոլոտ Բեյշենալիև – Միկի-18 շկիպեր
Գենադի Չետվերիկով – «Կիյոսի»  թիմի անդամ
Օլեգ Լի – «Կիյոսի» նավի հեռագրիչ
Յուրի Մայնագաշև – Միկի-18 ռադիստ
Մենտայ Ուտեպբերգենով – «Կիյոսի» նավի բոցման
Ալեքսանդր Յանվարյով – կապիտան Իվանով, ձկնապահպանության տեսուչ
Իգոր Պուշկարյով – շտաբի սպա (հնչյունավորել է Վալենտին Գրաչյովը)
Նիկոլայ Պոգոդին


== Նկարահանող խումբ ==
Ռեժիսոր՝ Վիկտոր Ժիվոլուբ
Սցենարի հեղինակ՝ Օլեգ Սմիրնով
Օպերատոր՝ Ալեքսանդր Ֆիլատով
Կոմպոզիտոր՝ Եվգենի Կռիլատով


== Մրցանակներ ==
Ֆիլմի ստեղծման համար Ա. Դովժենկոյի անվան արծաթե մեդալներով (1982) պարգևատրվել են սցենարի հեղինակ Օլեգ Պավլովիչ Սմիռնովը, կինոռեժիսոր Վիկտոր Նիկոլաևիչ Ժիվոլուբը, գլխավոր դերակատար Վլադիմիր Իլյինը։


== Ծանոթագրություններ ==


== Աղբյուրներ ==
Клюев В. — Ради справедливости (в том числе о фильме «Право на выстрел») // Советская культура, 7 сентября 1982. — стр. 5
Право на выстрел // Советские художественные фильмы: 1980—1981. — М.: Нива России, 1995. — стр. 297
Право на выстрел // Домашняя синематека: отечественное кино 1918—1996. — М.: Дубль-Д, 1996. — 520 с. — стр. 350
Մոնտեմարանո

Մոնտեմարանո (իտալերեն՝ Montemarano), կոմունա Իտալիայում, գտնվում է Կամպանիա մարզի Ավելինո գավառում։
Բնակչությունը կազմում է 3039 մարդ (2004), բնակչության խտությունը կազմում է 92 մարդ/կմ²։ Զբաղեցնում է 33 կմ² մակերես։ Փոստային ինդեքս՝ 83040, հեռախոսային կոդ՝ 0827։


== Ժողովրդագրություն ==
Բնակչության թվաքանակի փոփոխությունները


== Արտաքին հղումներ ==
http://www.montemarano.too.it Archived 2007-09-30 at the Wayback Machine.


== Ծանոթագրություններ ==
Հարավ (այլ կիրառումներ)

Հարավ, կարող է վերաբերել՝

Հարավ - հարավի կետ, հորիզոնի չորս գլխավոր կետերից մեկը
Հարավ - գյուղական համայնք Արցախի Հանրապետության Ասկերանի շրջանում
Արման Ջալալյան

Արման Ջալալյան (օգոստոսի 10, 1972(1972-08-10), Երևան, Հայկական ԽՍՀ, ԽՍՀՄ), հայ երաժիշտ, թմբկահար։


== Կենսագրություն ==
Արման Ջալալյանը ծնվել է 1972 թվականի օգոստոսի 10-ին Երևան քաղաքում։ 8 տարեկանից նվագել է հարվածային գործիքներ։ Երաժշտական կարիերան սկսել է «Արևիկ» խմբում։ 1992  թվականին եղել է «Հայեր» խմբի թմբկահարը։ 1995-2005 թվականներին  աշխատել է Հայաստանի պետական ջազային նվագախմբում։ 1999 թվականից աշխատել է «Armenian Navy Band» խմբի, 2001 թվականից` երգչուհի Նունե Եսայանի, 2002 թվականից` «Time Report», 2007 թվականից` «Կատուներ», 2008 թվականից` «Դորիանս», 2011 թվականից` «Penman» խմբերի հետ։ 
Համագործակցում է Արման Հովհաննիսյանի, Հայկոյի, Ինգա և Անուշ Արշակյանների և այլոց հետ։ Հյուախաղերով հանդես է եկել աշխարհի բազմաթիվ երկրներում Թաթա Սիմոնյանի, Նունե Եսայանի, «Armenian Navy Band» խմբի և այլոց հետ։ Որպես թմբկահար` ներկայացել է «Armenian Big Band», «Կատուներ», «Դորիանս» և այլ մեծ ու փոքր խմբերի թողարկած ավելի քան 15 ձայնասկավառակներում։ 
2013 թվականին «Դորիանս» խմբի կազմում մասնակցել է «Եվրատեսիլ» երգի միջազգային մրցույթին և հասել մինչ եզրափակիչ։


== Ծանոթագրություններ ==


== Արտաքին հղումներ ==
Արման Ջալալյան
Катунер
Վերխնի Կուրկուժին

Վերխնի Կուրկուժին (ռուս.՝ Верхний Куркужин, կաբ.-չերք.՝ Къулъкъужын), գյուղ Ռուսաստանի Դաշնության Կաբարդա-Բալկարական Հանրապետության Բակսանի շրջանի կազմում։
Բնակչությունը 2016 թվականին գրանցված տվյալներով կազմում էր 3107 մարդ։


== Պատկերասրահ ==

		


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պավլովսկի գյուղական խորհուրդ (Սումսկայա մարզ)

Անվան այլ կիրառումների համար տե՛ս՝ Պավլովսկի գյուղական խորհուրդ (այլ կիրառումներ)Պավլովսկի գյուղական խորհուրդ  (ուկրաիներեն՝ Павлівська сільська рада), Ուկրաինայի Սումիի մարզի Բելոպոլսկի շրջանում։
2001 թվականի տվյալներով Պավլովսկի գյուղական խորհրդում բնակվում էր 1929 մարդ։ Խորհրդում կա 8 բնակավայր։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Տմորիք

Տմորիք (նաև՝ Տամորիտիս, Տմորիկ, Տմորիս, Տմորյաց գավառ, Տոմաշեկ), գավառ և ռազմական ամրությունների համակարգ Մեծ Հայքի Կորճայք նահանգում։ Կոչվել է գլխավոր ամրոցի անունով։ Գտնվում էր Կորդվաց աշխարհի և Կորդրիքի կողքին։


== Աշխարհագրական դիրք ==
Տմորիքը տարածքով համապատասխանում էր մի փոքր ավելի ուշ շրջանում ձևավորված Վերին, Միջին և Ներքին Կորդրիք գավառներին, որոնք գտնվում էին Տիգրիս գետի ձախակողմյան Խաբուր վտակի ավազանում։


== Պատմություն ==
Տմորիքը ստեղծվել է հնագույն ժամանակներում (մ.թ.ա. 2-րդ հազարամյակ)` ընդդեմ Միջագետքից սպառնացող վտանգի։ Մ.թ.ա. 13-7-րդ դարերում ասորեստանյան սեպաձև արձանագրություններում հիշատակվում է Նաիրի «երկրների» թվում՝ Տումե, Տումուրու անվանումներով։ Մ.թ.ա. 4-րդ դարում եղել է առանձին գավառ՝ համանուն կենտրոնով։ Հետագայում (հավանաբար Արշակունիների թագավորության ժամանակ) միացվել է Կորդուքին։ Եղիշեն հաղորդում է, որ 451 թվականին, Ավարայրի ճակատամարտից հետո Տմորիքի ամրոցներում ամրացած ապստամբները տեղեկանալով արքունի զորքի կողմից իրականացվող հալածանքների մասին, նպատակահարմար չեն գտնում ամրոցներում նստելը և դուրս գալով իրենց ապաստարաններից, հասնում են պարսիկների մոտակա երկիրը, որը հավանաբար կամ Ադիաբենեն էր, կամ էլ նրա մաս կազմող Նիխորական գավառը, կոտորում են տեղացիներին, այրում նրանց բնակավայրերը, իսկ ողջ մնացածներին էլ գերի վերցնելով՝ հետ են վերադառնում իրենց ամրոցները։


== Ծանոթագրություններ ==
Սինալոա

Անվան այլ կիրառումների համար տե՛ս՝ Սինալոա (այլ կիրառումներ)Սինալոա, (իսպ.՝ Sinaloa,  sinaˈloa, պաշտոնական անվանումը՝ Սինալոայի ազատ և ինքնիշխան նահանգ (իսպ.՝ Estado Libre y Soberano de Sinaloa), Մեքսիկայի 31 նահագներից մեկը։ Կազմված է 18 համայնքներից և մայրաքաղաք Կուլյականից։


== Տվյալներ ==
Նահանգը գտնվում է հյուսիսարևմտյան Մեքսիկայում։ Հյուսիսում սահմանակից է Սոնորային, արևելքում՝ Չիուաուա և Դուրանգո նահանգներին (նրանցից բաժանվում է Sierra Madre Occidental-ով) a և հարավում՝ Նայարիտ նահանգին։ Արևմտյան հատվածում Սինալոան ընդհանուր ափ ունի Կալիֆորնիայի ծովածոցի հետ։
Նահանգն ունի 57377 կմ 2 տարածք և ընդգրկում է Պալմիտո Վերդե, Պալմիտո դե լա Վիրջեն, Ալտամուրա, Սանտա Մարիա, Սալիակա, Մակապուլե և Սան Իգնասիո կղզիները։ .


== Պատմություն ==
Մինչև իսպանացիների ժամանումը, Սինալոան բնակեցված էր կահիտացիներով։
1531 թվականին Նունյո Բելտրան դե Գուզմանը 10 000 զինված բանակով Կուլյականում պարտության է մատնում 30,000 կահիտացի զինվորների։ Բելտրան դե Գուզմանը Սան Միգել դե Կուլյական վայրում հիմնում է իսպանական և հնդկացիական դաշնային ուղեկալ։ Հաջորդ տասնամյակներում կահիտացի բնակչությունը տառապում է իսպանացիների բերած ջրծաղիկ և այլ հիվանդություններից։
Սինալոան իսպանացիների համար դառնում է Նուևո Գալիսիայի կառավարման մաս։ 1564 թվականին վերակառուցվում է, Կուլյական և Կոսալին մնում են Նուևո Գալիսիայի ենթակայության ներքո, իսկ հյուսիսային, հարավային, արևմտյան շրջանները դառնում են նոր ձևավորված Նուևո Վիսկայայի մաս՝ Կուլյականը դարձնելով Նուևո Գալիսիայի էքկլավ։ Նուևո Վիսկայայի առաջին մայրաքաղաքը գտնվում էր Սան Սեբաստիանում՝ Կոպալային մոտ, իսկ մայրաքաղաքը 1583 թվականին տեղափովեց Դուրանգո։
1599 թվականից Հիսուսի միաբանություն միսիոներները տարածվեցին այժմյան Սինալոա դե Լեյվայով, և 1610 թվականին Սինալոայի հյուսիսային մասերում բարձրացավ իսպանական ազդեցությունը։ 1601 թվականին, երբ ճիզվիտները տեղափոխվեցին Սինալոայի արևելյան մաս, Ակախեեն սկսեց պատերազմել։ Իսպանացիներին հաջողվեց վերականգնել հեղինակությունը Սիերա Մադրե Օքսիդենտալ շրջանում և մահապատժի ենթարկեցին ակախեեացի 48 առաջնորդների։
Մեքսիկայի անկախությունից հետո Սինալոան միավորվեց Սոնորային որպես Sestado de Occidente մաս, սակայն 1830 թվականին այդ դարձավ ազատ և ինքնիշխան նահանգ։


== Վարչական բաժանում ==

Սինալոան բաժանվում է 18 վարչական շրջանների՝


== Ծանոթագրություններ ==


== Արտաքին հղումներ ==

{{{1}}} Սինալոա. պաշտոնական կայք  (Իսպաներեն)
The History of Indigenous Sinaloa Archived 2012-02-10 at the Wayback Machine.
PBS Frontline: The place Mexico's drug kingpins call home
Սոսենսկի

Սոսենսկի (ռուս.՝ Сосенский), քաղաք Ռուսաստանի Կալուգայի մարզի Կոզելսկի շրջանի կազմում։
Բնակչությունը 2010 թվականին գրանցված տվյալներով կազմում էր 11855 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կրասնոե Վտորոե

Կրասնոե Վտորոե (ուկրաիներեն՝ Красне Друге), գյուղ Ուկրաինայի Խարկովի մարզի Դվուրեչենսկի շրջանում։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կծանք

Կծանք, գյուղ Արևմտյան Հայաստանում, Բիթլիսի վիլայեթի Խութ-Բռնաշենի գավառակում։ Գտնվում էր Գոմշանուտ լեռների հարավում։


== Բնակչություն ==
XIX դարի վերջերին և XX դարի սկզբներին ուներ 19 տուն՝ 101 բնակչով։


== Պատմամշակութային կառույցներ ==
Կծանքի մոտակայքում գտնվում էր Ս. Աղբերիկ վանքը։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Կիրխանիկ

Կիրխանիկ, գյուղ Արևմտյան Հայաստանում, Դիարբեքիրի վիլայեթի Դիարբեքիրի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Wish You Were Here (երգ, Փինք Ֆլոյդ)

Անվան այլ կիրառումների համար տե՛ս՝ Wish You Were Here (այլ կիրառումներ)«Wish You Were Here» (հայերեն՝ Ափսոս, որ դու այստեղ չես), անգլիական Pink Floyd ռոք խմբի երգը համանուն ալբոմից (1975), որը գրել են Դեյվիդ Գիլմորն ու Ռոջեր Ուոթերսը։


== Rolling Stone ամսագրում ==
2011 թվականին Rolling Stone ամսագիրը «Wish You Were Here» կոմպոզիցիան ներկայացրել էր «բոլոր ժամանակների 500 լավագույն երգեր» ցանկի 324-րդ հորիզոնականում։


== Ձայնագրության մասնակիցներ ==
Դեյվիդ Գիլմոր - ակուստիկ կիթառ, վոկալ, բեք-վոկալ, ոտնակային սլայդ-կիթառ
Նիք Մեյսոն - հարվածայիններ
Ռոջեր Ուոթերս - բաս-կիթառ
Ռիչարդ Ռայթ - ֆորտեպիանո, մինիմուգ


== Ծանոթագրություններ ==


== Արտաքին հղումներ ==
Երգը Youtube-ում
Գալա

Գյումրիի անկախ լրատվական ալիք, կրճատ՝ ԳԱԼԱ, հայկական մարզային ոչ պետական լրատվական հեռուստաընկերություն, հիմնվել է 2005 թվականին Գյումրիյում։ Եթեր է հեռարձակվում Շիրակի մարզի ողջ տարածքում, մասամբ Լոռիում։
Գալա հ/ը մասնագետները կատարում են նաև տեսաֆիլմերի և վավերագրական ֆիլմերի պատրաստման աշխատանքներ։ Պոտենցիալ հեռուստադիտողների թիվը շուրջ 220.000 է։ Հեռուստաալիքը եթերում է 8:00 մինչ 2:00։


== Հաղորդումներ ==
ԳԱԼԱ NEWS (լրատվական-վերլուծական ծրագիր)
ԳԱԼԱ NEWS (ռուսերեն թողարկում)
ԳԱԼԱ new հավելված
Բարի լույս Գյումրի (գիտահանրամատչելի, գիտա-կրթական, մշակույթ, սպորտ, արվեստ)
TV բորսա
Իմ իրավունքը
Ուզում եմ իմանալ (մանկապատանեկան ծրագիր)


== Արտաքին հղումներ ==
Պաշտոնական կայք
Վիդեոալիքը YouTube կայքում
GALA TV keeps the fight for its right to air Archived 2011-05-18 at the Wayback Machine.
(7) Իրիս

Անվան այլ կիրառումների համար տե՛ս՝ Իրիս (այլ կիրառումներ)(7) Իրիս (անգլ.՝ Iris), աստերոիդ աստերոիդների հիմնական գոտում։ Հայտնաբերվել է 1847 թվականի օգոստոսի 13-ին Ջոն Հինդի կողմից Լոնդոնում։ Աստղագիտական նշանն է՝ 20px։
Միջին հեռավորությունը Արեգակից կազմում է 2,386515 ա. մ., առավելագույնը մոտենում է 1,8364 ա. մ. հեռավորության վրա և հեռանում 2,9366 ա. մ., իսկ Երկրի ուղեծրին Իրիս աստերոիդը նվազագույնը մոտենում է 0,8489 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1346,62 երկրային օրվա ընթացքում, իր ուղեծրով շարժվելով միջինում 0,267336 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,52° անկյուն։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
Իրիս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վասիլի Շերիշև

Վասիլի Շերիշև (1902 - 1940), խորհրդային բեմանկարիչ։


== Կենսագրություն ==
1928 թվականին ավարտել է Մոսկվայի Բարձրագույն գեղարվեստատեխնիկական սեմինարիան, այնուհետև մինչև 1937 թվականը եղել է Լենինականի Ա․ Մռավյանի անվան թատրոնի գլխավոր բեմանկարիչը։


== Թատերական ձևավորումները ==
«Ցասում»
«Հատակում» (1932 թ․)
«Հոպլյա, մենք ապրում ենք»
«Հացը» (1931 թ․)
«Շահնամե» (1935 թ․)
«Գոշ» (1936 թ․)
«Խնդության փողոց» (1932 թ․)
«Բեկում» (1929 թ․)
«Մարոկկո» (1929 թ․)
«Իմ բարեկամը» (1933 թ․)
«Ահազանգ» (1931 թ․)
«Ժամագործն ու հավը» (1934 թ․)
«Սեր և խարդավանք» (1934 թ․)
«Չախ-Չախ թագավորը» (1936 թ․)
«Եգոր Բուլըչով»


== Ծանոթագրություններ ==
Հայկական սովետական հանրագիտարան

Հայկական սովետական հանրագիտարան (ռուս.՝ Армянская советская энциклопедия), կրճատ՝ ՀՍՀ, առաջին բազմակողմանի հանրագիտարանը հայերենով։ Հրատարակվել է 1974-1987 թվականներին, բաղկացած է 13 հատորից (13-րդը նվիրված է Հայկական ՍՍՀ-ին)։
ՀՍՀ-ի գլխավոր խմբագիրներն են եղել Վիկտոր Համբարձումյանը (1-ին հատոր), Աբել Սիմոնյանը (2-4 հատորներ), Մակիչ Արզումանյանը (5-13 հատորներ)։


== Բովանդակություն ==


== Հեղինակային իրավունքներ ==
Իրավատեր «Հայկական Հանրագիտարան» հրատարակչություն ՊՈԱԿ-ը «Տեղեկատվական Տեխնոլոգիաների Դպրոց» հիմնադրամի հետ 30.09.2011 թ․ կնքված համագործակցության պայմանագրի շրջանակներում թույլատրել է, որպեսզի այս հանրագիտարանի բովանդակությունը գտնվի բաց շրջանառության մեջ՝ Վիքիմեդիայի նախագծերում օգտագործվող Creative Commons BY-SA 3.0 և բարձր թույլատրագրերի հիման վրա։


== Ծանոթագրություններ ==


== Տես նաև ==
Հայերեն հանրագիտարանների ցանկը, որը ներառում է վերոնշյալ պայմանագրի շրջանակներում բաց շրջանառության մեջ գտնվելու թույլտվությամբ մյուս հանրագիտարանները
Սովետական մեծ հանրագիտարան


== Արտաքին հղումներ ==
«Հայկական հանրագիտարան» հրատարակչության պաշտոնական կայք
Գերոլսբախ

Գերոլսբախ  (գերմ.՝ Gerolsbach), կոմունա Գերմանիայում՝ Բավարիա երկրամասում՝ Իլմեի Պվաֆենհոֆեն շրջանում։
Ենթարկվում է Իլմեի Պվաֆենհոֆեն շրջանին։ Բնակչությունը կազմում է 3301 մարդ (դեկտեմբերի 31, 2010) ։ Զբաղեցնում է 58,94 կմ² մակերես։ Պաշտոնական կոդ՝ 09 1 86 122։


== Ծանոթագրություններ ==


== Արտաքին հղումներ ==
Պաշտոնական կայք
Վիլյանդի ՖԱ

«Վիլյանդի» (էստ․՝ Jalgpalliklubi Viljandi Tulevik), էստոնական ֆուտբոլային ակումբ է Վիլյանդի քաղաքից, ստեղծվել է 1912 թ.։ Տնային հանդիպումներն ակումբն անցկացնում է «Վիլյանդի» մարզադաշտում։ Կալեվի հետ ունեցած երկխաղյա դիմակայությունից հետո ակումբը ստիպած էր լքել Մեյստրիլիգան ու հանդես գալ ավելի թույլ դիվիզիոնում, սակայն շնորհիվ «Մաագ» և «Տամմեկա» ակումբների միավորման, ակումբը պահպանեց իր դիրքը Մեյստրիլիգայում։ Ակումբը 2 անգամ հանդես է եկել գավաթի խաղարկության եզրափակչում, սակայն 2 անգամն էլ զիջել է Լեվադիային (2։3, 1999 թ. և 0։2, 2000 թ.)։ Լավագույն արդյունքն Էստոնիայի առաջնությունում եղել է այն, որ ակումբը 1999 թ. կարողացել է գրավել երկրորդ հորիզոնականը։


== Վիլյանդին Էստոնիայի առաջնություններում ==


== Նվաճումներ ==
• Էստոնիայի առաջնության արծաթե մեդալակիր - 1999 թ.
• Էստոնիայի առաջնության բրոնզե մեդալակիր - 1997/98


== Հայտնի ֆուտբոլիստներ ==
•  Մարկ Շվեց
•  Ռագնար Կլավան
•  Տավի Ռյահն
•  Մարտին Կաալմա


== Պաշտոնական կայք ==
www.jktulevik.ee . պաշտոնական կայք
Ժողովածու (2496)

Ժողովածու 2496, Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2496 թվի տակ։ Ձեռագիրը գրվել է 1294 թվականին Կիրակոս երեց և Կոստանդին գրիչների կողմից։ Ստացողը եղել է Թոմաս քահանան և Վանական քահանան։ Գրված է մագաղաթի վրա, որը ունի 15,5X11,5 չափս։ Ձեռագիրը կազմված է 369 թերթից։ Գրված է միասյուն, բոլորագրով։ Ունի կիսախորան լուսանցազարդ մանրանկարներ։ Կազմը` ստվարաթուղթ։ Հիշատակարաններ՝ գրչի՝ 95բ, 217բ, 266ա, 301բ, 347ա, ստաացողի՝ 10բ, 365բ, հետագայի՝ 367բ (1406 թ․):


== Բովանդակություն ==
Ներսես Շնորհալու թուղթ ընդհանրական, ներդրող հրեշտակապետացն։
Ներսես Լամբրոնացու դեսպանագնացութիուն, ներքո ի վարս Ներսես Շնորհալու։
Թուղթը (Ներսես Շնորհալի, Ներսես Լամբրոնացի, Էմմանուել, Գրիգոր Տղայ, Միխայել պատրիարք)։
Խաչատուրի որդու առ Ներսես Լամբրոնացի։
Վարդան Հայկազնի տաղ գերեզմանական վասն վերափոխման Գրիգոր Վկայասիրի։
Տեսիլ Յովհանես Գառնեցոյ։
Վարդան Արևելցու զրույց, հարցումն։
Վանականի վարդապետի բան հավատալի ազգիս մերում, հադաղս մոդուց։


== Ծանոթագրություններ ==
Շան դռնակ

Շան դռնակ, 2007 թվականի նկարված ռուսական մուլտֆիլմ, որը ստեղծել է ռեժիսոր Նատալյա Մալգինան՝ Կոնստանտին Սերգիենկոյի «Ցտեսություն, կիրճ» պատմվածքի հիման վրա։


== Սյուժե ==
Շների ոհմակը ապրում էր քաղաքի ծայրամասում գտնվող կիրճում։ Սրանք առանց տեր մնացած շներ էին։ Ծեր շուն Խրամոյը նրանց պատմում է, որ եթե գտնեն կլոր շան դռնակը, կիրականանա ամենանվիրական ցանկությունը։ Շիկակարմիր Գորդի շունը գտնում է շրջանակը, բայց խմբի առաջնորդը՝ Չյորնին միայն ծիծաղում է նրա վրա։ Գալիս է աշուն։ Գորդին լիզում էր վիրավորված թաթը։ Մի մարդ անցնում էր կողքով և տեսնելով վերքը՝ շանը կանչում է իր հետևից, կերակրում, մշակում և վիրակապում նրա թաթը։ Պարզվում է, որ մարդը նկարիչ է։ Գորդի շունը շատ էր հարգում Յամամոտո կատվին։ Կատուն սիամական էր և արտահայտում էր շատ խելացի մտքեր։ Գորդին դեռ հարգում էր ծեր Խրամոյ շանը, որը միշտ կարող էր ինչ-որ հետաքրքիր բան պատմել։ Խրամոյը բոլորովին թուլացել էր, ողջ ոհմակը գալիս է նրան հրաժեշտ տալու, և ծեր շունը սատկում է։ Շները ոռնում են կիրճում։ Թափքում վանդակով մեքենայով գալիս են որսորդները և բռնում ողջ ոհմակին։ Նկարիչը վազում և պաշտպան է կանգնում շիկակարմրավուն շանը։ Նա ասում է․ «Սա իմ շունն է» և կարմրավունին տանում է տուն։


== Ստեղծողներ ==
Ռեժիսոր՝ Նատալյա Մալգինա
Սցենարի հեղինակներ՝ Նատալյա Մալգինան՝ Վադիմ Ժուկի և Սերգեյ Ստեփանովի մասնակցությամբ
Բեմադրող-նկարիչ՝ Ելենա Շվեց
Կոմպոզիտոր՝ Ալեքսանդր Մարչենկո
Ձայնային ռեժիսոր՝ Վիկտոր Բրուս
Կերպարների էսքիզներ՝ Նատալյա Դեմիդովա
Անիմատորներ՝ Դմիտրի Նովոսելով, Վլադիմիր Զախարով, Եկատերինա Զախարչենկո, Վասիլի Շևչենկո, Նատալյա Դրոժա, Նաստյա Գրիցինա, Ալեքսանդր Մարկելով, Սերգեյ Կիրյակին
համակարգչային մշակում՝ Վլադիմիր Ջիոև, Պյոտր Զախարժևսկի, Վլադիմիր Բերեզովոյ
Ֆիլմի տնօրեն՝ Վլադիմիր Գասիև
Ստուդիայի գեղարվեստական ղեկավար՝ Նատալյա Օրլովա
Պրոդյուսեր՝ Թենգիզ Սեմյոնով
Ստեղծողները ներկայացվում են մուլտֆիլմի տիտրերում


== Դերերը հնչյունավորել են ==
Դմիտրի Յաչևսկի
Ստանիսլավ Ֆեդոսով
Ալեքսանդր Պինեգին
Յուրի Պարա
Լարիսա Բրումման (ծեր տաքսա)
Սերգեյ Պուսկեպալիս
Միշա Բերեզովոյ (Կրոշկա)


== Մրցանակներ ==
Մինսկի IX Միջազգային մանկական և պատանեկան ֆիլմի «Лістападзік-2007» փառատոնում արժանացել է դիպլոմի՝ «Սուր սոցիալական թեմայի տաղանդավոր բացահայտման համար»
«Մեծ փառատոն մուլտֆիլմերի» մանկական ծրագրի դիպլոմում։


== Ծանոթագրություններ ==
Ստարայա Սինյավա

Ստարայա Սինյավա (ուկրաիներեն՝ Стара Синява), քաղաքատիպ ավան Ուկրաինայի Խմելնիցկիի մարզի Ստարոսինյավսկի շրջանում, շրջկենտրոն։
2001 թվականի տվյալներով Ստարայա Սինյավա քաղաքատիպ ավանում բնակվում էր 5 994 մարդ։ Բնակավայրը զբաղեցնում է 13,75 կմ² տարածք։ Բնակչության խտությունը կազմում էր 433 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Կիդոնիա (Մարս)

Կոորդինատները՝ 37° 0′ N, 12° 48′ WԿիդոնիա, շրջան Մարսի հյուսիսային կիսագնդում, որտեղ կան մի շարք «սեղանաձև սարեր» (բլուրներ հարթ գագաթներով և զառիվեր ստորոտներով)։ Անվանվել է Հին Հունական Կիդոնիա պոլիսի պատվին, որը տեղակայված էր Կիպրոսի հյուսիսարևմտյան ափեզրին։ Գրականության որոշ աղբյուրներում, որոնք հիմնականում թարգմանված են անգլերենից, անվանվում է նաև Սիդոնիա։


== Մարսի վրայի դեմքը ==
Կիդոնիայում է գտնվում այսպես կոչված «Մարսյան սֆինքսը», գոյացություն Մարսի մակերևույթի վրա, քամհարված բլուր է, որը «Վիկինգ-1» կայանից ստացված առաջին լուսանկարներում շատ նման էր երևում հսկայական մարդու դեմքի քանդակի։ Հաճախ նաև նշվում էին «բուրգերը», որոնք տեղակայված են «սֆինքսից» ոչ հեռու։ Այս լուսանկարները հանգեցրին հսկայական քանակի խոսակցությունների և ֆանտաստիկ ու կեղծ-գիտական քննարկումների։
Ավելի ուշ, ավելի մեծ մանրամասնությամբ լուսանկարման արդյունքում, որը կատարեց «Մարս Գլոբալ Սրվեյեր» կայանը, պարզվեց, որ այս մարդանմանությունը պարզապես պատրանք էր, որը ծագել էր լույսի և ստվերի խաղի պատճառով, ինչպես նաև պայմանավորված էր օպտիկական սարքերի ցածր մանրամասնությամբ։ Իսկ «բուրգերը» հանդիսանում են հասարակ ժայռեր։


== Կիդոնիան մշակույթում ==
«Մարսի վրայի դեմքի» թեման և հնարավոր ուղերձները արտաերկրային քաղաքակրթություններից օգտագործվում է գիտական ֆանտաստիկայում, օրինակ՝ «Առաքելությունը դեպի Մարս» (2000) ֆիլմում, Գաղտնի փաստաթղթեր հեռուստասերիալում; Ֆուտուրամա և Զիմ հրոսակը մուլտսերիալներում, Zak McKracken and the Alien Mindbenders (1988), X-COM: UFO Defense (1993), Doom 3 (2004) խաղերում։


== Տես նաև ==

Մարսի ջրանցքներ
Գալե (խառնարան)
Տիեզերական սարք «Վիկինգ»
Knights of Cydonia
UFO: Enemy Unknown


== Արտաքին հղումներ ==
Կիդոնիա շրջանը և «Սֆինքսը» APOD-ում (ռուս.)
«Mars Express»-ից կատարված այլ լուսանկարներ Archived 2011-08-08 at the Wayback Machine.
Կոմպյուլենտա՝ «Մարսի վրայի դեմքի» եռաչափ պատկերը Archived 2007-03-12 at the Wayback Machine.
Փայլուն քարի գաղտնիքը (սերիալ)

«Փայլուն քարի գաղտնիքը» (կոր.՝ 조선 여형사 다모, 朝鮮 女刑事 茶母),  հարավկորեական հեռուստասերիալ, որը պատմում է XVII դարի Կորեայում տեղի ունեցած իրադարձությունների մասին։ Սերիալը հեռարձակվել է MBC հեռուստաալիքով՝ 2003 թվականի հուլիսի 28-ից մինչև նույն թվականի սեպտեմբերի 9-ը, երկուշաբթի և երեքշաբթի օրերին, ժամը 21:55-ին (UTC+9)։


== Ստեղծման պատմություն ==
Ֆիլմը նկարահանվել է Պան Հան Կիի «Damo Nam-soon» մանհվայի հիման վրա։ Յուրաքանչյուր սերիայի համար տրամադրվել է 200 միլիոն հարավկորեական վոն։ Սերիալը նկարահանվել է ընդամենը մեկ տարում։ Նկարահանումները տեղի են ունեցել Թհեանի շրջանում, Կորեայի Հանրապետության արևմուտքում գտնվող Հարավային Չունգչոնգ նահանգում։ Պրեմիերան սկսելուց առաջ արդեն իսկ նկարահանվել է սերիալի 90 տոկոսը, ինչը շատ հազվադեպ է կորեական հեռուստասերիալների համար։ Բացի այդ, այս հեռուստասերիալը դարձավ առաջին կորեական սերիալը, որի ժամանակ օգտագործվել են HD-տեսախցիկներ։


== Սյուժե ==
Սերիալի գործողությունները տեղի են ունենում Կորեայում՝ XVII դարում, Չոսոն դինաստիայի օրոք։ Սյուժեն պատմում է Չհե Օկի՝ ոստիկանության սպա Հվան Բո Յունի ծառայի և ոստիկանության ոչ պաշտոնական աշխատակցուհու մասին։ Չհե Օկը ծնվել է հարուստ ընտանիքում, սակայն հայրը մահապատժի է ենթարկվում՝ արքային դավաճանելու պատճառով, իսկ եղբայրը ստիպված է լինում փախչել երկրից։ Չհե Օկը դառնում է Հվան Բո Յունի ծառան և նրա հետ սովորում է թրի տիրապետման արվեստը։
Տարիներ անց Չհե Օկը օգնում է Հվան Բո Յունին կատարել խուզարկուի աշխատանքներ։ Նրա հետ միասին Չհե Օկը սկսում է ուսումնասիրել մի գործ՝  կապված դրամակեղծարարների խմբավորման գտնելու հետ։ Հետաքննության ընթացքում Չհե Օկը մուտք է գործում ավազակախմբի ճամբար՝ հայտնաբերելու գաղտնի դարբնոցը, որն օգտագործվում է կեղծ մետաղադրամներ ստեղծելու համար։ Ճամբարում աղջիկը հանդիպում է ապստամբների առաջնորդ Չանգ Սոն Բյակայի հետ։ Չնայած որ վերջինս հրամայում է ձերբակալել աղջկան, Չհե Օկը սիրահարվում է նրան։


== Դերերում ==
Հա Ջի Վոն - Չհե Օկ
Լի Սո Ջին - ոստիկանության աշխատակից Հվան Բո Յուն
Կիմ Մին Ջուն - ապստամբ և ազգային հերոս Չանգ Սոնգ ԲյակՖիլմում նկարահանվել են նաև Չոն Մին Ան, Լի Հան Վին, Լի Մուն Սիկը, Սին Սըն Հվանը, Պակ Յոն Հյուն, Կվոն Օ Չժունը, Չոն Ին Տհեկը, Չհե Յոն Ինը, Սոն Ու Չժե Դոկը,  Կվոն Յոն Ունը, Պյոն Հի Բոնը, Սո Բոմ Սիկը, Պեկ Սոն Հյոնը, Կիմ Մին Հյոնը։


== Մրցանակներ և նոմինացիաներ ==
MBC ալիքի մրցանակներ, 2003 թվական.

Բարձրագույն պարգև «լավագույն դերասանուհի» - Հա Չժի Վոն
Պարգև «լավագույն դերասան» - Լի Սո Ջին
Հատուկ մրցանակ դերասանին - Կվոն Յոն Ուն
Լավագույն նոր դերասան - Կիմ Մին Ջուն
Տարվա սցենարիստ - Չոն Հեն Սու
Հայտնիության պարգև - Հա Չժի Վոն
Դերասանների լավագույն զույգ - Լի Սո Ջին և Հա Չժի ՎոնBaeksang Arts Awards , 2004 թիվ.

Հեռուստատեսության լավագույն նոր ռեժիսոր - Լի Չժե Հյու
Հեռուստատեսության լավագույն նոր դերասան  -Կիմ Մին ՋունԱսիական հեռուստատեսության մրցանակ, 2004 թիվ.

Լավագույն դրամատիկական սերիալ


== Ծանոթագրություններ ==


== Արտաքին հղումներ ==
Damo official MBC website (կոր.)
The Legendary Police Woman at MBC Global Media
Damo(անգլ.) ֆիլմը Internet Movie Database կայքում
Թմբուկ (ճարտարապետություն)

Թմբուկ, ճարտարապետության մեջ գմբեթակիր տարածական կառուցվածքային տարր։ Սովորաբար գմբեթի և վեղարի հետ թմբուկը կազմում է ամբողջական ճարտարապետական մի մաս և պսակում է կառույցը։ Հորիզոնական կտրվածքը Գեղարդի Սուրբ Աստվածածին եկեղեցու (1215) թմբուկի մի մասը շրջանաձև է կամ բազմանկյունի (վաղ կազմավորման շրջանում՝ քառակուսի)։ Գլանային կամ բազմանիստ տարածական ձևը (նաև նիստերի քանակը՝ 4, 8, 12, 16) պայմանավորված է «գմբեթակիր քառակուսուց» (գմբեթը կրող կառուցվածքային հիմնական հենակետերի համակարգ) թմբուկին անցնելու տրոմպային կամ առագաստային միջոցների կիրառումով։ Թմբուկը որպես այդպիսին ստեղծագործվել և զարգացել է Հայաստանում (վաղ օրինակներից է Տեկորի տաճարի թմբուկը, V դար)։
Ասորական և բյուզանդական ճարտարապետական գմբեթները արտաքինից ունեցել են կարծեցյալ թմբուկներ, որոնք ներսից կազմել են գմբեթի սֆերիկ մակերեսի շարունակությունը և իրականում թմբուկներ չեն եղել (Կոստանդնուպոլսի Սուրբ Սոֆիան, 532–537, Ռավեննայի Սուրբ Վիտալեն, 547, և այլն)։ Բյուզանդիայում թմբուկ կիրառվել է Մակեդոնական հայկական դինաստիայի շրջանում՝ IX դարից։ Թմբուկները սովորաբար ունենում են առանցքներով տեղադրված լուսամուտներ և արտաքինից ձևավորվում են դեկորատիվ խորաններով, սյուժետային քանդակներով, պսակվում քանդակազարդ գոտիներով։ 


== Տես նաև ==
Աոագաստ
Տրոմպ
Դամբակ (Ստորին Հռենոսի գավառ)

Դամբակ (ֆր.՝ Dambach), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2006 թվականի դրությամբ կազմում է 774 մարդ, բնակչության խտությունը` 25.38 մարդ/կմ²։ Բնակավայրը զբաղեցնում է 30.5 կմ² տարածք։


== Աշխարհագրություն ==
Գտնվում է Փարիզ քաղաքից 390 կմ արևելք, Ստրասբուրգ քաղաքից` 50 կմ հյուսիս։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 523 աշխատունակ (15-64 տարեկան)  բնակիչ, որոնցից ակտիվ էին 374-ը, իսկ ոչ ակտիվները` 149։ Ակտիվության ցուցանիշը կազմում է 71,5 %։ 374 աշխատունակ մարդկանցից աշխատել է 329 անձ (185 տղամարդ և 144 կին)։ Գործազուրկ են եղել 45 անձ (16 տղամարդ և 29 կին)։ 149 անաշխատունակներից 28-ը եղել են աշակերտներ կամ ուսանողներ, 72-ը` թոշակառուներ, իսկ 49-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Ծանոթագրություններ ==


== Արտաքին հղումներ ==
INSEE
Տյուզյաններ

Տյուզյաններ, XV–XIX դդ. հայկական ամիրայական ընտանիք Կոստանդնուպոլիսում։ Ընտանիքի նախահայրը՝ դերձակ Մարգիս Հարությունի Տյուզյանը, XVIII դ․ սկզբին Դիվրիգից փոխադրվել է Կոստանդնուպոլիս։ Մեծ հարստություն կուտակած Միքայել Չելեբի Տյուզյանը (1724–1783) կարգվել է Թուրքիայի «արքունի փողերանոցի տնօրեն», զուգընթաց զբաղվել ոսկերչությամբ, նկարչությամբ, քիմիայով։ Նրա որդին՝ Հովհաննես Չելեբի Տյուզյանը (1749–1812), ևս ղեկավարել է Թուրքիայի ֆինանսները։
Սակկո-Վանցետտիի դատավարություն

Սակկո-Վանցետտիի դատավարություն ծագումով իտալացի բանվոր-հեղափոխականներ Նիկոլա Սակկոյի և Բարտոլոմեո Վանցետտիի դատը ԱՄՆ-ում, որոնք մեղադրվում էին 1920 թվականի ապրիլի 15-ին Սաութ-Բրեյնթրի քաղաքի (Մասսաչուսեթսի նահանգ) կոշիկի ֆաբրիկայի գանձապահի և երկու պահակների սպանության մեջ։ Դատավարությունը սկսվել է 1920 թվականի հունիսին, Պլիմուտ քաղաքում։ 1921 թվականի հուլիսի 14-ին հատուկ ընտրված երդվյալ ատենակալների դատարանը հանցավոր ճանաչեց Սակկոյին և Վանցետտիին, և նրանք դատապարտվեցին մահապատժի։ Մերժվեցին գործի վերանայման բոլոր խնդրագրերը։ Դատարանի որոշումը ԱՄՆ-ում և ամբողջ աշխարհում առաջ բերեց բողոքի լայն շարժում․ սակայն՝ ապարդյուն։ 1927 թվականի օգոստոսի 23-ին Սակկոն և Վանցետտին մահապատժի ենթարկվեցին էլեկտրական աթոռի միջոցով։
Նախիդուրի

Նախիդուրի (վրաց.՝ ნახიდური), գյուղ Վրաստանում։ Գտնվում է Քվեմո Քարթլիի մարզի Բոլնիսի շրջանում։


== Դիրք ==
Գյուղը գտնվում է ծովի մակարդակից 420 մետր բարձրության վրա։ Շրջկենտրոն Բոլնիսից հեռու է 15 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 3686 մարդ։


== Ծանոթագրություններ ==